ایسٹر وکٹوریا ابراہم

ایسٹر وکٹوریا ابراہم  (30 دسمبر 1916ء تا 6 اگست 2006ء) ایک بھارتی ماڈل اور اداکارہ تھی۔ وہ اسٹیج نام پرامیلا سے مشہور تھی۔ وہ پہلی خاتون ہیں جنھوں نے بالی وڈ میں کوئی فلم پیوڈیوز کی ہے۔ انھوں نے 1947ء میں مس انڈیا کا خطاب بھی جیتا تھا۔

 ذاتی زندگی 
پرامیلا کی ولادت 1916ء میں کولکاتا میں بغدادییہودی خاندان میں ہوئی۔ ان کے والد ریوبین ابراہم کولکاتا کے مشہور تاجر تھے اور والدہ ماتلدا اسحاق کا تعلق کراچی سے تھا۔ والد نے دو شادی جن سے 4 بچے ہوئے اور دوسری شادی سے 7 بچے ہوئے۔ ایستٹر دوسری بیوی سے تھی۔

ایسٹر نے بھی دو شادیاں کیں۔ پہلی شادی سے ایک بچہ ہوا۔ انھوں نے دوسری شادی ساتھی اداکار سید حسن علی زیدی سے کی جو کمار کے نام سے مشہور تھے۔ انھیں چار اولادیں ہوئیں۔ سید حسین علی زیدی شیعہ تھے اور مغل اعظم اور شری 420 جیسی فلموں میں کام کر چکے تھے۔ ایسٹر ان کی دوسری بیوی تھی۔۔Pramila: Esther Victoria Abraham – A Star Studded Bollywood and Glamour Family in India ۔ Jewish Calcutta 1963ء میں کمار نے پاکستان کی راہ لی مگر ایسٹر نے بھارت میں ہی رہنے کا فیصلہ کیا اور کئی فلمیں پروڈیوز کیں۔ انھوں نے متعدد فلموں میں اداکاری بھی کی۔
ان کے سب سے چھوٹے بیٹے ححیدر علی (اداکار) نے بھی ٹی وی اور فلموں میں اپنا کیرئر بنایا۔ ان کی بیٹی نقی جہاں 1967ء میں ایو ویکلی کی مس انڈیا بنی تھی۔ انھوں نے آسٹریلیا میں کوین آف دی پیسیفک کویسٹ میں بھارت کی نمائندگی کی تھی۔"History of India's Jewish beauty queens"۔ YNet وہ دونوں اکلوتی ماں بیٹٰ کی جوڑی ہے جنھوں نے مس انڈیا کا خطاب اپنے نام کیا ہے۔
6 اگست 2006ء کو ایسٹر کا انتقال ہو گیا۔Pramila – The first Miss India

 کیرئر 
ایسٹر عرف پرامیلا 1947ء میں مس انڈیا کا خطاب اپنے کرنے والی پہلی خاتون تھی۔ اس وقت ان کی عمر 31 برس تھی۔ انھوں نے اپنے کیرئر کا آغاز ایک پاسری تھیٹر کے لیے بطور رقاصہ کے کیا۔ وہ تھیٹر کے وقفہ کے دوران میں 15 منٹ کے لیے ناچا کرتی تھی۔Esther Abraham Was 31 & Pregnant When She Was Crowned The 1st Miss India In 1947. Here’s Her Story انھوں نے 30 فلموں میں بہت بے باک اور جانبازی والے کردار کیے۔ وہ بے خوف اور نڈر تھی۔ ان کی مشہور فلموں میں الٹی گنگا، بجلی، جنگل کنگ اور بسنت قابل ذکر ہیں۔ انھوں نے کمپنی سلور پروڈکشن کے بینر تلے 16 فلمیں پروڈیوز کیں اور ایسا کرنے والی پہلی بھارتی خاتون بنی۔ ممبئی کے وزیر اعلیٰ مورار جی دیسائی نے انھیں پاکستان کے لیے جاسوسی کے الزام میں قید کر لیا تھا کیونکہ وہ برابر پاکستان کا سفر کیا کرتی تھی۔ بعد میں پتا چلاکہ وہ اپنی فلموں کی تشہیر کے لیے پاکستان جایا کرتی تھی۔Meet Pramila, the first Miss India۔ ریڈف ڈاٹ کوم
پرامیلا ذہین اور متعدد صلاحیتوں کی مالک تھی۔ ایک اچھی اداکارہ، رقاصہ اور پروڈیوزر ہونے کے علاوہ وہ جامعہ کیمبرج سے گریجیٹ بھی تھی کسی زمانہ میں اچھی معلمہ رہ چکی تھی۔ وہ اپنی فلموں کے لیے کپڑے اور زیور خود ہی ڈیزائن کرتی تھی۔

 حوالہ جات 

 بیرونی روابط 

زمرہ:1916ء کی پیدائشیں
زمرہ:2006ء کی وفیات
زمرہ:بیسویں صدی کی بھارتی اداکارائیں
زمرہ:بیسویں صدی کی بھارتی خواتین کاروباری شخصیات
زمرہ:بیسویں صدی کی بھارتی کاروباری شخصیات
زمرہ:بھارتی خواتین فلم پروڈیوسرز
زمرہ:بھارتی فاتحین مقابلہ حسن
زمرہ:بھارتی فلمی اداکارائیں
زمرہ:بھارتی یہودی
زمرہ:کولکاتا کی خواتین ماڈل
زمرہ:کولکاتا کے فلم پروڈیوسر
زمرہ:مغربی بنگال کی خواتین فنکار
زمرہ:مغربی بنگال کی خواتین کاروباری شخصیات
زمرہ:ہندی سنیما کی اداکارائیں
زمرہ:ہندی فلم پروڈیوسر
زمرہ:بھارتی خواتین فیشن ڈیزائنر
زمرہ:30 دسمبر کی پیدائشیں
زمرہ:ممبئی میں وفات پانے والی شخصیات
زمرہ:خواتین